Bristol 412 var firmaets første åpne bil på mange år. Som så mange andre biler fra 1970-tallet hadde den en kraftig targabue over sittebrønnen for å beskytte passasjerene ved en ulykke. Karosseriet bble bygget av italienske Zagato. Mekanikken ble hentet fra forgjengeren 411, men som en følge av oljekrisen i 1973 ble kunden også tilbudt en noe mindre Chrysler-motor som alternativ.